hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Մարդը, որը ԼՂ-ն դուրս է թողել բանակցային գործընթացից, մեզ մեղադրում է հարցի՝ տարածքային վեճի կոնտեքստ ստանալու մեջ. ՀՀ վարչապետ | Forrights.am
ՀՀ վարչապետ Նիկոլ Փաշինյանը տեսաուղերձում նշեց, որ այն բանից հետո, երբ իր վրա վերցրեց պատերազմում պարտության ողջ պատասխանատվությունը, հետաքրքիր գործընթաց է ստեղծվել Հայաստանում:
Փաշինյանը մեկ այլ մեղադրանք մեջբերեց. միջազգային հանրությունը Ադրբեջանի այս տարվա ագրեսիան  ընկալել է որպես Ադրբեջանի տարածքային ամբողջականության վերականգնում:
«Մեղադրանքը հնչեցնում է մի մարդ, ում կառավարման օրոք միջազգային հանրությունը Հայաստանին մեղադրում էր փաստաթղթավորված Ադրբեջանի տարածքները օկուպացնելու մեջ, ինքը հայ հանրությանը բացատրում էր, որ դրանում ոչ մի վտանգավոր բան չկա»,- նշեց Փաշինյանը:
Վարչապետի խոսքով՝ միջազգային հանրության վերաբերմունքը ձևավորվել է վերջին 25 տարիների ընթացքում, որ Ղարաբաղի հարցը ընկալվեց որպես տարածքային վեճ, և դա դարձավ մեր ամենամեծ պրոբլեմը, և Հայաստանը միջազգային հանրության կողմից սկսեց աստիճանաբար ընկալվել որպես օկուպանտ:
«Մեզ մեղադրում են, թե Հայաստանի դիվանագիտական ձախողումն էր պատերազմը: Ոչ ոք հարց չի տալիս, թե Ղարաբաղի հարցում Հայաստանը այդ ե՞րբ և ինչպիսի՞ դիվանագիտական հաջողություն է ունեցել ինստիտուցիոնալ բանակցություննների մեկնարկից ի վեր: Դիվանագիտական հաջողությունը 1995 թվականի ԵԱՀԿ Լիսաբոնյան գագաթնաժողո՞վն էր, որտեղ մեր տարած հաղթանակից անմիջապես հետո միջազգային հանրությունը ցույց տվեց իր մոտեցումը, որ Ղարաբաղը Ադրբեջանի կազմում ինքնավարություն պետք է ունենա, և սա է հարցի լուծման բանաձևը:
Դիվանագիտական հաջողությունը 1998 թվականին դիվանագիտական սեղանին դրված ընդհանուր պետություն բանա՞ձևն էր»,- նշեց Փաշինյանը՝ հիշեցնելով դիվանագիտական սեղանին նախկին 25 տարիների ընթացքում քննարկված բոլոր փաստաթղթերը:
Մեզ մեղադրում են, որ մենք պատերազմից չկարողացանք խուսափել: Խուսափո՞ղ էիք՝ 2016-ին խուսափեիք: Չկարողացաք խուսափել, կարողացաք պատերազմը կանգնեցնել՝ տարածքները վերադարձնելու բանավոր խոստման հիման վրա: Այդ մասին տեսաուղերձում ասաց ՀՀ վարչապետ Նիկոլ Փաշինյանը:
«Իսկ մեզ նույնը չհաջողվեց, քանի որ մեզ ասվում էր, որ Հայաստանը նախկինում մի քանի անգամ բանավոր խոստացել է, պայմանավորվել է վերադարձնել տարածքները, սակայն չի վերադարձվել, հիմա միայն գրավոր կարող է լինել և միայն ժամկետներով: Պատերազմը հնարավոր էր կանգնեցնել նոյեմբերի 9-ի նման փաստաթուղթ ստորագրելով միայն՝ պատերազմից առաջ կամ մեկնարկին,- ընդգծեց վարչապետը՝ հավելելով.- Պատերազմի հենց առաջին օրն ԱԺ ամբիոնից ասել եմ, որ հենց հիմա կարող եմ կանգնեցնել պատերազմը և ինչ գնով, ինչո՞ւ այդ ժամանակ հայտարարություններ չէիք անում, որ պետք է կանգնեցնել պատերազմը:  Պարզվում է՝ բոլորը 5+2 բանաձևով հողերը հանձնելու կողմնակից էին… հանձնեիք, 2016-ին հանձնեիք, 2017-ին հանձնեիք, կանխեիք պատերազմը»:
Փաշինյանն ասաց, որ ոմանց թվում է՝ 5+2 բանաձևն Ադրբեջանը հալած յուղի տեղ էր ընդունելու, սակայն, ըստ նրա, դա դեռ պետք է քննարկվեր: «Որ պահին Հայաստանը համաձայներ ինչ-որ տարբերակի, Ադրբեջանն ավելին էր ուզելու՝ Շուշի, Լաչին և այլն: Եվ ես ապշած եմ ոմանց վրա, որոնք իրենց մեծ դիվանագետ համարելով՝ այս պարզ բաները չեն հասկանում»,- նշեց Կառավարության ղեկավարը:
«Մեզ մեղադրում են նրանում, որ Թուրքիան մտավ ԼՂ հարցի մեջ: Թուրքիան ԼՂ հարցի մեջ մտել է ֆուտբոլային դիվանագիտության արդյունքում, երբ ձախողված դիվանագիտությունից հետո հայտարարեց, որ Հայաստանի հետ հարաբերություններ չի հաստատի, քանի դեռ Ադրբեջանի տարածքները օկուպացված են: Սա 10 տարի առաջ է տեղի ունեցել»,- ասաց Նիկոլ Փաշինյանը:
Նախորդ նյութըԱդրբեջանը ՄԻԵԴ-ին է տրամադրել տեղեկատվություն Ադրբեջանում պահվող մի շարք գերիների վերաբերյալ
Հաջորդ նյութըՀայաստանում հաստատվել է COVID-19-ի 1267 նոր դեպք. ապաքինվել է 1076 քաղաքացի
Ադրբեջանը խրախուսում է հայերի նկատմամբ պատերազմական հանցագործությունները․ ՀՀ ՄԻՊ
ՀՀ ՄԻՊ-ը դիմել է Կլաարին՝ պահանջելով ադրբեջանցիներին ենթադրաբար խոշտանգելու նյութերը
44-օրյա պատերազմի և Ադրբեջանի շարունակվող ագրեսիայի հետևանքները քննարկվել են Վարշավայում
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Կարեն Անդրեասյանն ընտրվել է ԲԴԽ նախագահ
Ադրբեջանը խրախուսում է հայերի նկատմամբ պատերազմական հանցագործությունները․ ՀՀ ՄԻՊ
Edit with Live CSS
Write CSS OR LESS and hit save. CTRL + SPACE for auto-complete.